CELEX: C2006/212/26
Language: sk
Date: 2006-09-02 00:00:00
Title: Vec C-262/06: Návrh na začatie prejudiciálneho konania, ktorý podal Bundesverwaltungsgericht (Nemecko) 15. júna 2006 – Deutsche Telekom AG proti Spolkovej republike Nemecko

2.9.2006   
            
            
               SK
            
            
               Úradný vestník Európskej únie
            
            
               C 212/15
            
         Návrh na začatie prejudiciálneho konania, ktorý podal Bundesverwaltungsgericht (Nemecko) 15. júna 2006 – Deutsche Telekom AG proti Spolkovej republike Nemecko
   (Vec C-262/06)
   (2006/C 212/26)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesverwaltungsgericht
   Účastníci konania pred vnútroštátnym súdom
   
      Žalobkyňa: Deutsche Telekom AG
   
      Žalovaná: Spolková republika Nemecko
   Prejudiciálne otázky
   
               1.
            
            
               Má sa článok 27 prvý odsek smernice Európskeho parlamentu a Rady 2002/21/ES (1) zo 7. marca 2002 o spoločnom regulačnom rámci pre elektronické komunikačné siete a služby (rámcová smernica) a článok 16 ods. 1 písm. a) smernice Európskeho parlamentu a Rady 2002/22/ES (2) zo 7. marca 2002 o univerzálnej službe a právach užívateľov týkajúcich sa elektronických komunikačných sietí a služieb (smernica univerzálnej služby) chápať tak, že sa má dočasne ponechať zákonná požiadavka získať povolenie na spoplatnenie hlasových telefonických služieb, ktoré koncovým užívateľom poskytuje podnik s dominantným postavením na trhu, stanovená skoršou vnútroštátnou právnou úpravou a s ňou aj príslušný správny akt stanovujúci túto povinnosť?
            
         Pri zápornej odpovedi na prvú otázku:
   
               2.
            
            
               Je takéto dočasné ponechanie v rozpore s právom Spoločenstva?
            
         
      (1)  Ú. v. ES L 108, s. 33; Mim. vyd. 13/029, s. 349.
   
      (2)  Ú. v. ES L 108, s. 51.; Mim. vyd. 13/029, s. 367.